યુવતીઓની મશ્કરીઓ અને દારૂ પીને ધમાલ કરવાના અનેક કિસ્સાઓ બન્યા છે. જેના કારણે હવે ૧૧ વાગ્યા બાદ હાઇવે પર આવેલી તમામ ખાણીપીણીનાં બજાર, કોફીબાર અને રેસ્ટોરાંને બંધ કરવામાં આવશે. આ સિવાય ૧૨ વાગ્યા બાદ કોઇ નબીરાઓ એસ.જી.હાઇવે કે સિંધુ ભવન રોડ પર અથવા તો એસ.પી.રિંગ રોડ પર ગ્રૂપ બનાવીને બેઠા હશે તો તેમના વિરુદ્ધમાં કાયદેસરની કાર્યવાહી કરવામાં આવશે. મોડી રાત સુધી ગ્રુપ ગ્રૂપ પેટ્રોલિંગમાં નીકળીને તમામ લોકો પર નજર રાખશે.